CELEX: 32006D0917
Language: lv
Date: 2006-12-11 00:00:00
Title: 2006/917/EK: Komisijas Lēmums ( 2006. gada 11. decembris ), ar ko nosaka Kopienas finansiālo atbalstu to izdevumu segšanai, kuri radušies sakarā ar ārkārtas pasākumiem, kas veikti, lai apkarotu infekciozo katarālo drudzi Francijā 2004. un 2005. gadā (izziņots ar dokumenta numuru K(2006) 6382)

12.12.2006   
            
            
               LV
            
            
               Eiropas Savienības Oficiālais Vēstnesis
            
            
               L 349/56
            
         
      KOMISIJAS LĒMUMS
   
   (2006. gada 11. decembris),
   ar ko nosaka Kopienas finansiālo atbalstu to izdevumu segšanai, kuri radušies sakarā ar ārkārtas pasākumiem, kas veikti, lai apkarotu infekciozo katarālo drudzi Francijā 2004. un 2005. gadā
   (izziņots ar dokumenta numuru K(2006) 6382)
   (Autentisks ir tikai teksts franču valodā)
   (2006/917/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 3. panta 3. punktu,
   tā kā:
   
               (1)
            
            
               Francijā 2004. un 2005. gadā ir bijuši infekciozā katarālā drudža uzliesmojumi. Šī slimība nopietni apdraudēja Kopienas ganāmpulkus.
            
         
               (2)
            
            
               Lai novērstu slimības izplatīšanos un palīdzētu to izskaust iespējami ātri, atbilstīgi Lēmumam 90/424/EEK Kopienai finansiāli jāpiedalās to attaisnoto izdevumu segšanā, kas dalībvalstij radušies saistībā ar veiktajiem ārkārtas pasākumiem šīs slimības apkarošanai.
            
         
               (3)
            
            
               Saskaņā ar Komisijas 2005. gada 15. septembra Lēmumu 2005/659/EK par Kopienas finansiālo ieguldījumu vakcinēšanā pret infekciozo katarālo drudzi Francijā 2004. un 2005. gadā (2) Kopiena piešķīra finansiālu atbalstu Francijai, lai palīdzētu segt izdevumus, kas radušies sakarā ar infekciozā katarālā drudža apkarošanas ārkārtas pasākumiem, kuri tika īstenoti 2004. un 2005. gadā.
            
         
               (4)
            
            
               Saskaņā ar minēto lēmumu tika piešķirta finansiālā atbalsta pirmā iemaksa EUR 150 000 apmērā.
            
         
               (5)
            
            
               Atbilstīgi lēmumam Kopienas finansiālo atbalstu izmaksā, pamatojoties uz Francijas 2005. gada 6. decembra iesniegumu un apstiprinošajiem dokumentiem, kuros norādīti iesniegumā minētie skaitļi.
            
         
               (6)
            
            
               Ņemot vērā minētos apsvērumus, tagad jānosaka Kopienas finansiālā atbalsta kopējā summa, kas paredzēta to attaisnoto izdevumu segšanai, kuri radušies, izskaužot infekciozo katarālo drudzi Francijā 2004. un 2005. gadā.
            
         
               (7)
            
            
               Komisijas veikto pārbaužu rezultāti par Kopienas veterināro noteikumu ievērošanu un vajadzīgo nosacījumu izpildi attiecībā uz Kopienas finansiālā ieguldījuma piešķiršanu liecina, ka visus deklarētos izdevumus nevar atzīt par attaisnotiem.
            
         
               (8)
            
            
               Komisijas novērojumi, attaisnoto izdevumu aprēķina metode un galīgie secinājumi tika paziņoti Francijas iestādēm ar 2006. gada 20. septembra vēstuli.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Kopienas finansiālā atbalsta kopējā summa to izdevumu segšanai, kas saistīti ar infekciozā katarālā drudža izskaušanu Francijā 2004. un 2005. gadā, atbilstīgi Lēmumam 2005/659/EK ir noteikta EUR 250 175 apmērā.
   Ar Lēmumu 2005/659/EK jau ir izmaksāta pirmā iemaksa EUR 150 000 apmērā, tāpēc Francijai izmaksā Kopienas finansiālā atbalsta atlikumu EUR 100 175 apmērā.
   2. pants
   Šis lēmums ir adresēts Francijas Republikai.
   
      Briselē, 2006. gada 11. decembrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 224, 18.8.1990., 19. lpp. Lēmumā grozījumi izdarīti ar Padomes Lēmumu 2006/53/EK (OV L 29, 2.2.2006., 37. lpp.).
   
      (2)  OV L 244, 20.9.2005., 24. lpp.